Előterjesztés Zalakaros Város Önkormányzat Képviselőtestületének 2022. szeptember 14-én tartandó ülésére

Tárgy: Viziközmű fejlesztésekre vonatkozó Gördülő Fejlesztési Terv 2023-2037
Előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

A víziközmű-szolgáltatásról szóló 2011. évi CCIX. törvény 11. § (1) és (2) bekezdése értelmében a víziközmű-szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-rendszerenként tizenöt éves időtávra gördülő fejlesztési tervet kell készíteni. A felújítási és pótlási tervrészt, valamint a beruházási tervrészt jóváhagyásra minden év szeptember 30-ig be kell nyújtani a Magyar Energetikai és Közmű-szabályozási Hivatalhoz. Ennek megfelelően évente a következő 15 évre szóló terveket kell benyújtani.

Zalakaros Város két viziközmű rendszerben érdekelt: Zalakaros Város ivóvízellátási rendszere, illetve Zalakaros és térsége szennyvízelvezető rendszere. 
A Délzalai Víz- és Csatornamű Zrt megküldte részünkre a vízellátásra és a szennyvízelvezetésre vonatkozó 2023-2037 közötti időszakra szóló gördülő fejlesztési terveket. A tervek az előterjesztés mellékletét képezik. 

Az elmúlt évben elfogadott Gördülő Fejlesztési Tervvel összehasonlítva a jelenlegi tervezetet, a pénzügyi változásokon kívül az alábbi változásokat eszközölte a Szolgáltató:

· A vízellátás felújítások és pótlások összefoglaló táblázatában a Fontossági sorrendben 1. és 2. helyen megjelölt felújítások a középtávú felújítások közé kerültek át. 
· A Fontossági sorrendben 52. helyen hosszú távú fejlesztésként megjelölt távleolvasású vízmérők cseréje a magas bekerülési költség miatt kimaradt.
· A szennyvízellátás felújítások és pótlások közé a használati díj terhére bekerültek a Fontossági sorrendben 1., 2., 3., 4. és 5. helyen megjelölt tételek. Ezek rövid távú felújítások között szerepelnek.

· Forráshiány megjelöléssel a szennyvízellátás felújítások és pótlások középtávú fejlesztései közé a Fontossági sorrendben 11., 12., 13. helyen megjelölt tételek kerültek be.

· Az elmúlt évben rövidtávú felújításként megjelölt, de forráshiányos tételek átkerültek a középtávú fejlesztések közé. 
Felhívom a figyelmet arra, hogy a rendelkezésre álló források számszerűsített értéke a teljes ütem tekintetében oszlopban szereplő összegek nem egyeznek meg a forrásoknál használati díj terhére betervezett  felújítások összegével. 
Határozati javaslat

1./ Zalakaros Város Önkormányzat Képviselőtestülete elfogadja a Zalakaros Város Önkormányzata - mint ellátásért felelős- viziközmű rendszereire vonatkozó 2023-2037 közötti időszakra vonatkozó jelen előterjesztés mellékleteit képező Gördülő Fejlesztési Tervet és megbízza a Délzalai Víz- és Csatornamű Zrt-t, mint viziközmű szolgáltatót, hogy az elfogadott Gördülő Fejlesztési Tervet helyette jóváhagyásra nyújtsa be az Magyar Energetikai és Közmű-szabályozási Hivatalhoz, azzal, hogy benyújtás előtt a számszaki hibákat javítsa.
2./ Zalakaros Város Önkormányzat Képviselőtestülete felhatalmazza a polgármestert a feladatok végrehajtásához szükséges intézkedések megtételére.
Határidő: 2022. szeptember 16.
Felelős: Novák Ferenc polgármester
Operatív felelős: Bognár Ottó Péter településüzemeltetési, hatósági és közbiztonsági referens
Zalakaros, 2022. szeptember 12.

